armvectores/hy_wikipedia_2023 huggingface dataset:
Սարայջիք

Սարայջիք, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Յան Բրեյգել Ավագ

Յան (Ժան) Բրեյգել Ավագ Թավշե (հոլ.՝ Jan Brueghel) (1568[…], Բրյուսել, Բելգիա - հունվարի 13, 1625(1625-01-13)[…], Անտվերպեն, Բրաբանտ, Հաբսբուրգյան Նիդերլանդներ, Բելգիա), հայտնի նիդերլանդացի (ֆլամանդացի) նկարիչ։
Պիտեր Բրեյգել Ավագի որդին։ Բրեյգելների նկարչական ընտանիքից։


== Կենսագրություն ==
Յան Բրեյգելը ծնվել է Բրյուսելում։ 1569 թվականին հոր մահից, իսկ 1578 թվականին մոր մահից հետո եղբոր՝ Պիտեր Բրեյգել Կրտսերի և քրոջ՝ Մարիի հետ տեղափոխվեց տատիկի՝ Մայկեն Ֆերհուլստի տուն (Պիտեր Կուկ վան Ալստի այրին)։ Մայկենը ևս նկարչուհի էր և տղաների առաջին ուսուցիչը, թեև նրա եղբայրները ևս նկարիչներ էին։ Յան Բրեյգելը 1583 թվականին տեղափոխվեց Անտվերպեն։
Մոտ 1589 թվականին Յանն ուղևորվեց Իտալիա։ Սկզբնական շրջանում ապրում էր Նեապոլում, որտեղ աշխատում էր Ֆրանչեսկո Կարաչիոլոյի մոտ։ Այնուհետև տեղափոխվում է Հռոմ, որտեղ աշխատում է մի քանի կարդինալների մոտ՝ ներառյալ հայտնի Ֆեդերիկո Բոռոմեոն։ Բոռոմեոյի ընկերակցությամբ Բրեյգելը հաստատվեց Միլանում, որտեղ նա ապրում էր կարդինալի տանը։ 1596 թվականի ամռանը Բրեյգելը վերադարձավ Անտվերպեն, որտեղ ապրեց մինչև կյանքի վերջ։ Հետագայում միայն կարճ ժամանակով մեկնեց Պրահա և Դանիա։


== Ծանոթագրություններ ==


== Արտաքին հղումներ ==
Յան Բրեյգել Ավագը Web Gallery of Art կայքում (անգլ.)
Յան Բրեյգել Ավագը abcgallery.com կայքում (անգլ.)
Յան Բրեյգել Ավագի գողացված նկարների մասին Ինտերպոլի կայքում Archived 2009-02-04 at the Wayback Machine.(անգլ.)
(6577) 1978 VB6

(6577) 1978 VB6, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,3274 ա. մ., առավելագույնը մոտենում է 1,8545 ա. մ. հեռավորության վրա և հեռանում 2,8003 ա. մ.։ Արեգակի շուրջ մեկ ամբողջական պտույտ է կատարում 1296,9 երկրային օրվա ընթացքում, իր ուղեծրով շարժվելով միջինում 0,277586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6577) 1978 VB6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերուելի տաճար

Տերուելի տաճար (իսպ.՝ Catedral de Santa María de Teruel), կաթոլիկ եկեղեցի Իսպանիայում՝ Արագոնի Տերուել քաղաքում։ Հայտնի է որպես Սանտա Մարիա եկեղեցի։ Հանդիսանում է մուդեխար ճարտարապետության լավագույն օրինակներից մեկը։ Քաղաքի և Սարագոսա նահանգի մյուս եկեղեցիների հետ միասին 1986 թվականից ի վեր ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես Արագոնի մուդեխար ճարտարապետության հուշարձան։


== Պատմություն ==

Արագոնիայի թագավոր Ալֆոնսո II-ը պատվիրել է կառուցել Սանտա Մարիա եկեղեցին, ռոմանական ճարտարապետական ոճով։ 13-րդ դարում մորիսկի ճարտարապետ Ջուզաֆը (Juzaff) վերակառուցեց տաճարը, կատարելագործեց նավը և երկու ենթակողմերը, և տվեց նրանց Մուդեխառ ճարտարապետության տեսք։ Զանգակատան կառուցումը ավարտվել է 1257 թվականին։ Ռոմանական աբսիդները 14-րդ դարում փոխարինվեցին գոթական-մուդեխառ ճարտարապետության ոճով։
1538 թվականին Մարտին դե Մոնտալբանը կառուցեց նավի հատվածի գմբեթը։ Գմբեթն ունի ութանկյունային պլան, արտաքին մասում՝ պլատերեսկո ձևավորմամբ կառուցված պատուհաններով։ 1587 թվականին Տերուելի թեմի ստեղծմամբ, եկեղեցին ստացավ տաճարի դեր և վերաօծվեց։
Տաճարի ճակատի կառուցումը ավարտվել է 1909 թվականին, որը կառուցվել է նեո-մուդեխառ ոճով։


== Ակնարկ ==
Տաճարի զանգակատունը Իսպանիայի միակ լավագույն պահպանված աշտարակն է, որ կառուցված է մուդեխառ ճարտարապետության ոճով։ Այն քառակուսի է և ունի երեք հարկ, զարդարված է ազուլեժու սալիկներով և կերամիկական ապակիներով։ Վերին մասում կա 18-րդ դարի ութանկյունաձև լապտեր։
Նավի առաստաղը զարդարված է [[Կեսոն (ճարտարապետություն)|կեսոններով, ինչպես նաև պատմական, կրոնական, մարդկանց և կենդանիների գոթական պատկերներով։
Տաճարը նշանավոր է նաև նրանով, որ բարձր խորանը կառուցված է Արագոնյան վերածննդի ճարտարապետության ոճով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Description and images of the cathedral
Page with virtual visit and photos Archived 2014-10-06 at the Wayback Machine.
Բորիս Բաբայան

Բորիս Արտաշեսի Բաբայան (դեկտեմբերի 20, 1933(1933-12-20), Բաքու, ԱԽՖՍՀ, ԽՍՀՄ), կիրառական մաթեմատիկայի և հաշվողական տեխնիկայի բնագավառի գիտնական։ Տեխնիկական գիտությունների դոկտոր (1971), պրոֆեսոր (1977), ՌԳԱ թղթակից անդամ (1984)։


== Կենսագրություն ==
1957 թվականին ավարտել է Մոսկվայի ֆիզիկատեխնիկական ինստիտուտը։ 1957-1997 թվականներին աշխատել է ՌԳԱ ճշգրիտ մեխանիկայի և հաշվողական տեխնիկայի ինստիտուտում, 1997 թվականից՝ Մոսկվայի հաշվողական տեխնոլոգիայի ԳՀԻ-ի գիտական ղեկավար։
Աշխատանքները վերաբերում են հաշվողական համալիրների կառուցման ճարտարապետական սկզբունքներին, ԷՀՄ-ների ծրագրային ապահովման հարցերին։ Ղեկավարել է բազմապրոցեսորային «էլբրուս» սերիայի ԷՀՄ-ների ստեղծման աշխատանքները։ Լուրջ ավանդ ունի ռազմական հաշվողական համալիրների և արագագործ ԷՀՄ-ների ստեղծման գործում։


== Անդամակցություն ==
ՌԳԱ թղթակից անդամ (1984)։
Ռուսաստանի գիտությունների ակադեմիայի անդամ։
ԽՍՀՄ գիտությունների ակադեմիայի անդամ։


== Պարգևներ ==
ԽՍՀՄ պետական (1974) և Լենինյան (1987) մրցանակներ։
Հոկտեմբերյան հեղափոխության շքանշան։
Աշխատանքային Կարմիր դրոշի շքանշան։
Պատվո շքանշան։


== Երկեր ==
Организация сетей в МВК "Эльбрус" / Б. А. Бабаян, С. В. Семенихин, 16,[1] с. схем. 22 см, М. ИТМИВТ 1985.
Основные принципы управления базами данных в МВК "Эльбрус" / Б. А. Бабаян, С. В. Веретенников, В. П. Лебедев, 16 с. 20 см, М. ИТМИВТ 1985.
Основные принципы управления базами данных в МВК"Эльбрус" / Б. А. Бабаян, С. В. Веретенников, В. П. Лебедев, 15,[1] с. 22 см, М. ИТМИВТ 1986.
Языковая модель системной поддержки модульного программирования / Б. А. Бабаян, В. М. Пентковский, 58 с. 20 см, М. ИТМ и ВТ 1985.


== Ծանոթագրություններ ==
Ագար Յարունսու

Ագար Յարունսու, գետակ Դաշտային Կիլիկիայում, Ջահան (Պիռամոս) գետի վտակը։ Հիշատակված է Ն. Ապլոյաճյանի «Պատմություն Հայ Կիսարիո» աշխատության մեջ։ Ագար-Եարուն-սու ձևով։


== Ծանոթագրություններ ==
Փրփրադեզ ծովը (նկար)

Փրփրադեզ ծովը, Կարապետ Ադամյանի նկարներից, պատկերված է ծովի ալեկոծ վիճակը՝ թմբին նստած, ծովի ալեկոծությունը դիտող կնոջ կերպարով։ Կնոջ կերպարը օգնում է իմաստավորելու  մարդու և բնության փոխհարաբերությունը։


== Նկարագրություն ==
Կինը նստած է կիսադեմ դիրքով, գլխարկի տակից երևում է դեմքի փոքր հատվածը։ Նա կլանված դիտում է ծովի ալեկոծությունը և մտածմունքներով է տարված․ դա կարող է առիթ տալ զանազան խոհերի, ապրումների՝ կապված ծովի ամեհի տարերքի պոռթկումի հետ։ Կնոջ ներկայությունը կենդանություն է տալիս տեսարանին։


== Գեղարվեստական արտահայտչականություն ==
Ծովանկարը կատարված է այնպիսի վարպետությամբ և այնպիսի զգացմունքով, որ թվում է լավագույններից մեկը հրապարակի վրա եղած ծովանկարներից։ Այն արդեն իմպրեսիոնիստականմ հայեցողությամբ, վայրկենական տպավորությամբ ընկալված տեսարան չէ, այլ ծովի տարերքին խորամուխ, ալիքների կազմությունն ուսումնասիրած, դրանց պլաստիկ շարժմանը ծանոթ նկարչի ստեղծագործություև է։ Ալեկոծությունն ընկալված է որպես բնության անհաղթահարելի տարերքի բնական ընդվզում՝ իր հռնդյունի, մռնչյունի, մակընթացության և տեղատվության անհաղթահարելի ուժով։
Այս գործի գերազանցությունը նախորդ ստեղծագործությունների համեմատությամբ ակնբախ է նաև գեղարվեստական միջոցների առավելությամբ։ Ստեղծվել է առարկայական հատկության պատրանք, որի շնորհիվ ներդաշնակված է մարդու և բնության պատկերման ոճական միասնությունը։ Ծովն արդեն չի ընկալվում որպես լոկ գունային հարթություն, որպես պատկերի չեզոք ֆոն, այլ ընդգրկվում է որպես պատկերի շարժիչ ուժ՝ պատկերին գաղափարական բովանդակություն տալով։ Ադամյանը մարդկանց պատկերում, տարբեր դիրքերով, կեցվածքներով,  նաև ծովին համապատասխան վիճակով՝ հանգիստ, ալեկոծ, փոթորկոտ, մարդը և բնությունը ներդաշնակելով միմյանց։ Նա տարբեր գեղարվեստական միջոցներ է կիրառում՝ նկատի ունենալով օրվա պահը, լուսավորությունը, մոդելի դիրքը լույսի աղբյուրի հանդեպ
։


== Ծանոթագրություններ ==
Ջինլու-Բոլուսլու

Ջինլու-Բոլուսլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական Կասում-Իսմայիլովի շրջանում։


== Բնակչություն ==
1908 թվականին գյուղն ունեցել է 668 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Thunderclouds (երգ, LSD)

«Thunderclouds» (անգլ. թարգ.՝ Փոթորկաբեր ամպեր), երգ LSD երաժշտական տրիոյի կողմից, որի կազմում են ամերիկացի երաժիշտ Լաբիրինթը, ավստրալիացի երգչուհի և երգահան Սիան և ամերիկացի պրոդյուսեր Դիպլոն, թողարկվել է 2018 թվականի օգոստոսի 9-ին և դարձավ խմբի երրորդ թողարկումը՝ «Genius» և «Audio» երգերից հետո։ Փսիխոդելիկ տեսահոլովակում նկարահանվել է Մեդդի Զիգլերը։


== Երաժշտական տեսահոլովակ ==
Երգի պաշտոնական երաժշտական տեսահոլովակը թողարկվել է 2018 թվականի օգոստոսի 30-ին։ Billboard ամսագրի ամփոփումում տեսահոլովակը «super trippy» է անվանվել և նկարագրվել է հետևյալ կերպ՝ «Խումբը՝ կարմիր թռչող մեքենայով, որի ղեկին Դիպլոն է, ճանապարհորդում է վարդագույն և մանուշակագույն ամպերի միջով։ Լաբիրինթը ղեկավարում է իր սեփական ամպին՝ շատ տարածված թեմա, որը վերցված է չինական դիցաբանությունից, մինչդեռ փարթամ գանգուրներով մի խորհրդավոր աղջիկ, որի դերը կատարում է 15-ամյա Մեդդի Զիգլերը, Սիային համապատասխան սանրվածքով և գլխի վրա հսկայական ժապավենակապով պարում է մեքենայի տանիքի վրա։ Ճանապարհին եռյակը փոթորկաբեր ամպի է հանդիպում, սակայն սիրո ուժի շնորհիվ խումբը, վերջիվերջո, գտնում է փոթորիկի միջից դուրս գալու ելքը և վերադառնում է կուրացուցիչ վարդագույն, ամպամած երկնքին։


== Ձայնագրման մասնակիցներ ==
Tidal կայքի տվյալներով՝


== Չարթեր ==


== Հավաստագրում ==


== Ծանոթագրություններ ==


== Արտաքին հղումներ ==
 «Thunderclouds»  (պաշտոնական տեսահոլովակ)
Ծավալք (այլ կիրառումներ)

Ծավալք անունը կարող է վերաբերել՝

Ծավալք՝ գյուղ Արցախի Հանրապետության Շահումյանի շրջանում,
Ծավալք՝ գյուղ Ադրբեջանի Հանրապետության կազմում ընդգրկված Նախիջևանի Ինքնավար Հանրապետության Շահբուզի շրջանում։
Օմար (ֆիլմ)

«Օմար »  (արաբ․՝ عمر‎‎) , պաղեստինցի կինոռեժիսոր Հանի Աբու Ասադի ֆիլմը, թողարկվել է 2013 թվականին:


== Սյուժե ==
Երիտասարդ պաղեստինցիներ Օմարը, Թարեկը և Ամջադըը երազում են ազատագրել իսրայելական ուժերի կողմից գրավված իրենց հայրենի հողը: Գրեթե ամեն օր, Օմարը հատում է բաժանարար պատը՝ վտանգելով իր ազատությունը կամ նույնիսկ կյանքը հանդիպելու իր սիրելիին՝ Թադեկի քրոջը՝ Նադիային: Ընկերները որոշում են գործել և հարձակվել իսրայելական անցակետի վրա ՝ սպանելով զինվորներից մեկին: Մի քանի օր անց, ինչ-որ մեկի դավաճանության արդյունքում, ոստիկանությունը բռնում է Օմարին, որը ենթարկվում է հարցաքննության և խոշտանգումների, բայց հրաժարվում է մատնել իր ընկերներին: Վերջապես, նա համաձայնության է գալիս գործակալ Ռամիի հետ, որ  մեկ ամսվա ընթացքում նրա մոտ կտանի Թարեկին: Սակայն ազատ արձակվելուց հետո Օմարն ամենևին էլ չի պատրաստվում կատարել իր խոստումը ...


== Դերերում ==
Ադամ Բակրի — Օմար
Լիմ Լյուբանի — Նադիա
Վալիդ Զուայթեր — գործակալ Ռամի
Սամեր Բիշարաթ — Ամջադ
Էյրադ Խուրանի — Տարեկ


== Մրցանակներ և անվանակարգեր ==
2013 թվական - Կաննի կինոփառատոնում «Հատուկ հայացք» ծրագրի ժյուրիի հատուկ մրցանակ (Հանի Աբու Ասադ):
2013 թվական - մրցանակներ Դուբայի կինոփառատոնում լավագույն կինոնկարի և լավագույն ռեժիսուրայի համար (Հանի Աբու Ասադ):
2013 թվական - երիտասարդական ժյուրիի մրցանակ Գենթի կինոփառատոնում (Հանի Աբու Ասադ):
2014 թվական - «Օսկար» մրցանակ լավագույն օտարալեզու կինոնկարի համար:
2014 թվական - «Արծաթե գորտ» մրցանակ, Camerimage օպերատորական փառատոնին (Էհաբ Ասալ):


== Ծանոթագրություններ ==


== Արտաքին հղումներ ==
«Օմար»(անգլ.) ֆիլմը Internet Movie Database կայքում
««Օմար»»(անգլ.) ֆիլմը Allmovie կայքում:
«Օմար» Box Office Mojo կայքում
Իվան Դրոզդով

Իվան Դրոզդով (ռուս.՝ Иван Георгиевич Дроздов, օգոստոսի 22, 1880(1880-08-22), Մոսկվայի մարզ, Ռուսական կայսրություն - նոյեմբերի 26, 1939(1939-11-26), Լենինգրադ, ՌԽՖՍՀ, ԽՍՀՄ), ռուս և խորհրդային գեղանկարիչ, գծանկարիչ և Լենինգրադի նկարիչների միության անդամ։ 


== Կենսագրություն ==
Ծնվել է Մոսկվայի մարզի Վեդենսկոյե գյուղում։ 1900 թվականին ընդունվել է Պենզայի գեղարվեստական ուսումնարան, սովորել է Կոնստանտին Սավիցկու մոտ։ Ուսումնարանը ավարտելուց հետո 1904 թվականին ընդունվել է Սանկտ Պետերբուրգի գեղարվեստի ակադեմիային կից Բարձրագույն գեղարվեստական ուսումնարան։ Սովորել է Վլադիմիր Մակովսկու, Իլյա Ռեպինի և Կոնստանտին Սավիցկու մոտ։ 1910 թվականին ավարտել է Բարձրագույն գեղարվեստական ուսումնարանը։ «Վերավաճառողները» և «Զղջումը» նկարների համար ստացել է նկարչի կոչում։ 1911-1912 թվականներին, որպես Սանկտ Պետերբուրգի գեղարվեստի ակադեմիայի թոշակառու, այցելել է Իտալիա, Ֆրանսիա և Գերմանիա։          
1908 թվականից մասնակցել է ցուցահանդեսների։ Նկարել է դիմանկարներ, ժանրային նկարներ և բնանկարներ։ 1908-1918 թվականներին Սանկտ Պետերբուրգի գեղարվեստի ակադեմիայի, 1917-1927 թվականներին Արխիպ Կուինջինի անվան նկարիչների միության, 1923-1929 թվականների Հեղափոխական Ռուսաստանի նկարիչների ասոցիացիայի անդամը և ցուցորդը։ 1932 թվականից դարձել է Լենինգրադի նկարիչների միության անդամ։   
Մահացել է 1939 թվականի նոյեմբերի 26-ին Լենինգրադում` 60 տարեկան հասակում։ 
Իվան Դրոզդովի ստեղծագործությունները պահվում են Ռուսական պետական թանգարանում, Ռուսաստանի և արտասահմանյան երկրների թանգարաններում և մասնավոր հավաքածուներում։


== Տես նաև ==
Լենինգրադի նկարիչների միություն


== Ծանոթագրություններ ==


== Աղբյուրներ ==
Александр Иванович Савинов. Письма. Документы. Воспоминания. Л., Художник РСФСР, 1983. С.156.
Иванов С. Неизвестный соцреализм. Ленинградская школа. СПб., НП-Принт, 2007. С.378-380, 383, 384, 399.
Государственный Русский музей. Живопись. Первая половина XX века. Каталог. Г—И. Т.9.. СПб., Palace Edition, 2000. С.84-85.
С. Н. Кондаков Юбилейный справочник Императорской Академии художеств. 1764-1914. — Спб.: Товарищество Р.Голике и А.Вильборг, 1915. — Т. 2. — С. 62. — 454 с.
(5077) Ֆավալորո

(5077) Ֆավալորո (անգլ.՝ Favaloro), աստերոիդ աստերոիդների հիմնական գոտում։ Հայտնաբերվել է 1974 թվականի հունիսի 17-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,230057 ա. մ., առավելագույնը մոտենում է 1,8196 ա. մ. հեռավորության վրա և հեռանում 2,6405 ա. մ.։ Արեգակի շուրջ մեկ ամբողջական պտույտ է կատարում 1216,39 երկրային օրվա ընթացքում, իր ուղեծրով շարժվելով միջինում 0,295958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5077) Ֆավալորո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զավիդովո (գյուղ, Կոնակովսկի շրջան)

Անվան այլ կիրառումների համար տե՛ս՝ ԶավիդովոԶավիդովո (ռուս.՝ Завидово), գյուղ Ռուսաստանի Տվերի մարզի Կոնակովսկի շրջանի կազմում։
Բնակչությունը 2008 թվականին գրանցված տվյալներով կազմում էր 1444 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուդվիգսլուստ (շրջան)

Լյուդվիգսլուստ  (գերմ.՝ Landkreis Ludwigslust), շրջան է Գերմանիայում։ Շրջանի կենտրոնն է Լյուդվիգսլուստ քաղաքը։ Զբաղեցնում է 2.517 կմ2։ Բնակչությունը 127 949 մարդ է։ Բնակչության խտությունը 51 մարդ/կմ2։
Շրջանի պաշտոնական կոդը 13 0 54 է։ Շրջանում 89 համայնք կա։


== Ծանոթագրություններ ==
(5162) Պյեմոնտ

(5162) Պյեմոնտ (անգլ.՝ Piemonte), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 18-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,021697 ա. մ., առավելագույնը մոտենում է 2,8132 ա. մ. հեռավորության վրա և հեռանում 3,2302 ա. մ.։ Արեգակի շուրջ մեկ ամբողջական պտույտ է կատարում 1918,56 երկրային օրվա ընթացքում, իր ուղեծրով շարժվելով միջինում 0,187641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5162) Պյեմոնտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Կրուա (Ավերոնի գավառ)

Սենտ Կրուա (ֆր.՝ Sainte-Croix), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 719 մարդ, բնակչության խտությունը` 27.78 մարդ/կմ²։ Բնակավայրը զբաղեցնում է 25.88 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 444 աշխատունակ (15-64 տարեկան)  բնակիչ, որոնցից ակտիվ էին 338-ը, իսկ ոչ ակտիվները` 106։ Ակտիվության ցուցանիշը կազմում է 76,1 %։ 338 աշխատունակ մարդկանցից աշխատել է 318 անձ (168 տղամարդ և 150 կին)։ Գործազուրկ են եղել 20 անձ (12 տղամարդ և 8 կին)։ 106 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վելիկայա Սլոբոդկա

Վելիկայա Սլոբոդկա (ուկրաիներեն՝ Велика Слобідка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։ Հիմնադրվել է 1460 թվականին։
2001 թվականի տվյալներով Վելիկայա Սլոբոդկա գյուղում բնակվում էր 864 մարդ։ Բնակավայրը զբաղեցնում է 1826 կմ² տարածք։ Բնակչության խտությունը կազմում էր 473,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլովնյա

Իլովնյա (ռուս.՝ Иловня), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նավավարություն

Նավավարություն, կարող է նշանակել
1․ նավի շարժումը կառավարելու համար անհրաժեշտ գիտական առարկաների համախումբ։ Բաղկացած է նավագնացություն, լոցիա, ծովագնացային ասաղագիտություն, հիդրոգրաֆիա, հիդրոօդերևութաբանություն, ծովային պրակտիկա, մագնիսական կողմնացույցի պրակտիկ դևիացիա (շեղում) բաժիններից։ 
2․ Նավի շարժման կառավարման պրոցես, որը հիմնվում է նավարկության պայմանների, նավի շարժման ուղղության, արագության, դիրքի և վիճակի՝ տեսողակաև կամ գործիքևերով անընդհատ վերահսկման վրա։ 
Գործիքներով վերահսկումը կատարվում է նավարկության ավտոմատ համակարգերի (գիրոկողմնացույց, Էխոչոա, ոադիոչոկացիոն կայաններ, ռադիոպեյենգատորներ, ժամանակի ճշգրիտ չափիչներ ևն) միջոցով։ Տեսողական վերահսկումը հիմնված է նավավարի գիտելիքների, փորձի և հմտության վրա։ Նավարկության կարգը սահմանվում է միջազգային և տեղի կանոնների համաձայն։
Թալաթ Խանլարով

Թալաթ Աղասիբեկ օղլի Խանլարով (ադրբ.՝ Tələt Ağasıbəy oğlu Xanlarov, օգոստոսի 26, 1927(1927-08-26), Բաքու, ԱԽՖՍՀ, ԽՍՀՄ - ապրիլի 14, 2004(2004-04-14), Բաքու, Ադրբեջան), ադրբեջանցի ճարտարապետ, Ադրբեջանական ԽՍՀ վաստակավոր ճարտարապետ (1975), Արևելյան երկրների Միջազգային ճարտարապետության ակադեմիայի փոխնախագահ, «Փառքի» և «Պատվո»  շքանշանների դափնեկիր։


== Կենսագրություն ==
Թալաթ Խանլարովը ծնվել է 1927 թվականի օգոստոսի 26-ին Բաքվում։ 1956 թվականին ավարտել է Ադրբեջանի պոլիտեխնիկական ինստիտուտը։ 1956-1992 թվականներին աշխատել է որպես ճարտարապետ, նախագծի գլխավոր ճարտարապետ, բաժնի վարիչ, գլխավոր ճարտարապետ Շինարարության և Ճարտարապետության պետական կոմիտեի «Ազպետականճարտարապետանախագծ» ինստիտուտում։ 1992 թվականից ղեկավարել է «Ակադեմիկոս Թ. Խանլարովի ստեղծագործական ստուդիան»։ Այս տարիներին Թալաթ Խանլարովի նախագծով կառուցվել են «Իմամ Ռզա» մզկիթը, Բաքվի Իսլամական համալսարանի շենքը, Բաքվում գտնվող «Ջումա» մզկիթը, մի շարք վարչական և բնակելի շենքեր։
1967-2002 թվականներին աշխատել է որպես Բաքվի քաղաքային գործադիր իշխանության Ընդհանուր ճարտարապետության վարչության քաղաքային խորհրդի անդամ։ Թալաթ Խանլարովը մահացել է 2004 թվականին։


== Աշխատանքներ ==

		


== Ծանոթագրություններ ==
Օբոնկուր Վոզել

Օբոնկուր Վոզել (ֆր.՝ Auboncourt-Vauzelles), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 102 մարդ, բնակչության խտությունը` 18.89 մարդ/կմ²։ Բնակավայրը զբաղեցնում է 5.4 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 65 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 12։ Ակտիվության ցուցանիշը կազմում է 81,5 %։ 53 աշխատունակ մարդկանցից աշխատել է 51 անձ (28 տղամարդ և 23 կին)։ Գործազուրկ են եղել 2 անձ (2 տղամարդ և 0 կին)։ 12 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պեեսնա

Պեեսնա (էստ․՝ Pääsna), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (239501-239600)

Աստերոիդների ցանկ (239401-239500)  • Աստերոիդների ցանկ  • Աստերոիդների ցանկ (239601-239700)
 Աստերոիդների ցանկ (239401-239500)  • Աստերոիդների ցանկ  • Աստերոիդների ցանկ (239601-239700)
Միջինհայերեն գրական ժառանգությունը

Միջինհայերեն գրական ժառանգությունը։ Միջին հայերենով ստեղծվել է հարուստ գրականություն։ Դրա մեջ հատկապես առանձնանում է հայ միջնադարյան գրականությունը, որը հայ գրականության ամենանշանակալից էջերից է։ Պատահական չէ, որ հայ գրականության մեծ գիտակ Վալերի Բրյուսովը, որը 1916 թվականին կազմեց և հրատարակեց «Հայաստանի պոեզիան հնագույն ժամանակներից մինչև մեր օրեր» ժողովածուն, խոսելով հայ միջնադարյան քնարերգության մասին, այն համարում է լավագույնը, որը հայ ժողովուրդը երբևէ ստեղծել է բանաստեղծության ասպարեզում։ Իր գոյության ամենատառապալից ու ծանր շրջաններից մեկում՝ թաթար-մոնղոլական լծի տակ եղած ժամանակ, հայ ժողովուրդն ստեղծել է բանաստեղծական գոհարներ։ «Այդ շրջանում ծաղկեց հայ պոեզիայի ծաղիկը»,- գրում է Վ․ Բրյուսովը և այն համարում է «հայոց ազնվության վկայագիրը»։ Ստեղծագործություններն ունեն ամենատարբեր թեմատիկա։ Դրանց հիմնական հատկանիշներն են աշխարհիկ բովանդակությունը, կապը իրականության հետ, մարդու զգացմունքներն ու բնության գեղեցկություններն արտացոլելու միտումները և, իհարկե, բուռն հայրենասիրությունը։ Այսպես՝ Ֆրիկի ստեղծագործություննորն ունեն ընդգծված սոցիալական ուղղվածություն, Հովհաննես Սարկավագ Իմաստասերն իր «Բան առ ձագն․․․» բանաստեղծության մեջ գովերգել է իրական կյանքը, բանաստեղծության աղբյուրը համարել բնությունը։ Հայրենասիրական վառ զգացմունքներով է հանդես եկել Ներսես Շնորհալին, որն իր ստեղծագործության նյութը նույնպես վերցրել է կյանքից։ Սակայն հայ միջնադարյան քնարերգության մեջ գերակշռում է սիրո թեման, որը նորովի է հնչում բանաստեղծներ Հովհաննես և Կոնստանդին Երզնկացիների, Մկրտիչ Նաղաշի և իհարկե Նահապետ Քուչակի երկերում։
Նշանավոր առակագիրներ Մխիթար Գոշը և Վարդան Այգեկցի հիմնականում ստեղծագործել են միջին հայերենով։ Նրանց առակներում արտացոլվոլ է միջնադարյան Հայաստանի կյանքը՝ իր ողջ բազմազանությամբ Միջին հայերենով գրված երկերի մեջ հատուկ տեղ են գրավում նաև գիտական ուսումնասիրությունները։ Հայտնի են Մխիթար Հերացու և Ամիրդովլաթ Ամասիացու բժշկարանները, Սմբատ Սպարապետի «Դատաստանագիրքը»։ Վերջինս նշանավոր է նրանով, որ անմիջական պատկերացում է տալիս միջնադարյան Հայաստանում գործող իրավական հարաբերությունների մասին։


== Աղբյուրներ ==
Հայոց լեզվի 11-րդ դասարանի դասագիրք
Սեմյոնովկա (գյուղ, Կորոստիշևի շրջան)

Անվան այլ կիրառումների համար տե՛ս՝ ՍեմյոնովկաՍեմյոնովկա (ուկրաիներեն՝ Семенівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1929 թվականին։
2001 թվականի տվյալներով Սեմյոնովկա գյուղում բնակվում էր 59 մարդ։ Բնակավայրը զբաղեցնում է 0,431 կմ² տարածք։ Բնակչության խտությունը կազմում էր 136,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեբեդևկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԼեբեդևկաԼեբեդևկա (ուկրաիներեն՝ Лебедівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1937 թվականին։
2001 թվականի տվյալներով Լեբեդևկա գյուղում բնակվում էր 290 մարդ։ Բնակավայրը զբաղեցնում է 1324 կմ² տարածք։ Բնակչության խտությունը կազմում էր 219,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպեցիա (այլ կիրառումներ)

Սպեցիա, կարող է վերաբերել՝

Սպեցիա - քաղաք Իտալիայի Լիգուրիա մարզի Սպեցիա գավառում
Սպեցիա - գավառ Իտալիայի Լիգուրիա մարզում
Կրուգլիցա (գյուղ, Սիչովսկի շրջան)

Կրուգլիցա (ռուս.՝ Круглица), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7437) Տորիչելի

toricheli  kara (7437) Տորիչելի (անգլ.՝ Torricelli), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 12-ին Վիտորիո Գորետիի և Անդրեա Բոատինիի կողմից Սիմա Էկարում։
Միջին հեռավորությունը Արեգակից կազմում է 2,348008 ա. մ., առավելագույնը մոտենում է 2,1446 ա. մ. հեռավորության վրա և հեռանում 2,5514 ա. մ.։ Արեգակի շուրջ մեկ ամբողջական պտույտ է կատարում 1314,16 երկրային օրվա ընթացքում, իր ուղեծրով շարժվելով միջինում 0,27394 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7437) Տորիչելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերժած օրենք

«Մերժած օրենք», Հովհաննես Թումանյանի պոեմներից, որը նա գրել է 1890 թվականին։


== Պատմություն ==
Հովհաննես Թումանյանի այս պոեմըն առաջին անգամ հրատարակվել է «Բանաստեղծություններ» ժողովածուի 11-րդ հատորի 21-30 էջերում։ Պոեմի ինքնագիրը չի պահպանվել։ Առաջին տպագրությունից հետո Հովհաննես Թումանյանը այս ստեղծագործությունը չի ընդգրկել իր նոր ժողովածուների մեջ։
Հովհաննես Թումանյանի «Մերժած օրենքը» կապված է դասական  գրական ավանդույթի հետ, որը իր հերթին սկիզբ է դրել մի թեմայի, որը որոշակի տեղ է զբաղեցնում 19-րդ դարի վերջի և 20-րդ դարի սկզբի հայ գրականության մեջ։


== Ծանոթագրություններ ==
Վերբովկա (գյուղ, Ռուժինսկի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1754 թվականին։
2001 թվականի տվյալներով Վերբովկա գյուղում բնակվում էր 604 մարդ։ Բնակավայրը զբաղեցնում է 2119 կմ² տարածք։ Բնակչության խտությունը կազմում էր 285,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Քրիստոստուրյան

Ռուբեն Թադևոսի Քրիստոստուրյան (1909 թվականի հունիսի 9, գյուղ Չալթր, Ռոստովի մարզի Մյասնիկյանի շրջան -1942), հայ խորհրդային օդերևութաբան։


== Կրթություն ==
Ավարտել է Երևանի համալսարանի ֆիզմաթ ֆակուլտետը (1931), Սանկտ Պետերբուրգի Գլխավոր երկրաֆիզիկական դիտարանի օդերևութաբանների դասընթացը (1931-1932)։


== Աշխատանքը ==
Աշխատել է Երևանի Հիդրոմետծառայության կլիմայաբանության բաժնի վարիչ, 1937 թվականից՝ Սանկտ Պետերբուրգի Գլխավոր երկրաֆիզիկական դիտարանում։ Քրիստոստուրյանի աշխատությունները վերաբերում են Հայաստանի կլիմայի բնութագրմանը, օդերևութաբանական կայանների պատմությանը և նկարագրությանը։
Միլնդյու

Կեղծ ալրացող, բույսերի սնկային հիվանդություն։ Սովետական գրականության մեջ միլնդյուն սովորաբար անվանվում է միայն խաղողի վազի կեղծ ալրացող։ Ունի ամերիկյան ծագում։ Եվրոպայում առաջին անգամ նկատվել է 1878 թվականին Ֆրանսիայում։ 
Հիվանդության հարուցիչը Plasmopara viticola Berl․ et de Toni մակաբույծ սունկն է։ Ձմեռում է գլխավորապես վարակված, թափված տերևների մեջ, կլորավուն թաղանթապատված օօսպորների (հանգստի սպորներ) ձևով։ Գարնանը, թափված տերևների փտելու ժամանակ, օօսպորները հողի մեջ 11 °C-ից բարձր ու բավարար խոնավության պայմաններում ծլում են, առաջացնելով հիֆեր, որոնց գագաթներում գոյանում են մակրոկոնիդիումներ։ Վերջիններս քամու միջոցով տարածվում են տերևների վրա։ Դրանց մեջ առաջանում են զոոսպորներ (շարժուն սպորներ), որոնք տերևի վրա խոնավության առկայության պայմաններում ծլում են։ Առաջացած հիֆերը հերձանցքերից թափանցում են տերևների մեջ, ուր զարգանում է սնկի միցելիումը։ Հիվանդ տերևների հյուսվածքներն սկսում են մահանալ, առաջանում են դեղնավուն բծեր, իսկ ստորին երեսի վրա՝ սնկի ամառային սպորակիրներ (զոոսպորանգիումներով կոնիդիումներ), որոնց միջից զոոսպորները դուրս գալով նորից են վարակում։ Միլդյուն վնասում է խաղողի վազի բոլոր կանաչ օրգանները (տերևները, ծաղկաբույլերը, պտուղները, բեղիկները և այլն)։ Վնասված հյուսվածքները 10-15 օր հետո գորշանում և չորանում են։ Միլդյուի զարգացմանը նպաստում են մթնոլորտային տեղումները, ցողը, մառախուղը, բարձր ջերմաստիճանը, իսկ Կոնիդիալ սպորատվությանը՝ օդի բարձր խոնավությունը (95-100%)։ Չոր և շոգ եղանակին միլնդյուի զարգացումն ընդհատվում է։ 
Միլդյու-դիմացկուն սորտերի ներդրում, վազի ժամանակին ծերատում ու բջջատում, թափված տերևների ոչնչացում, վեգետացիայի ընթացքում միջշարքերի փխրեցում և այգիների սրսկում (4-5 անգամ) բորդոյան հեղուկի 1% կամ ցինկի 0,5%, կուպրոզանի 0,4%-անոց լուծույթներով։
Միլդյուին Արարատյան դաշտում այգեգործներն անվանում են «չոռ», հյուսիսարևելյան շրջաններում՝ «կարմրուկ», իսկ Մեղրիում, Գորիսում՝ «խորշակ»։
Ուփլանդ

Ուփլանդ (շվեդերեն՝ Uppland), նահանգ Շվեդիայի կենտրոնական մասում։


== Քաղաքներ ==
Ուփսալա


== Ծանոթագրություններ ==
Յասնոպոլշչինա

Յասնոպոլշչինա (ուկրաիներեն՝ Яснопільщина), գյուղ Ուկրաինայի Սումիի մարզի Լիպովա Դոլինայի շրջանում։ Հիմնադրվել է 19-րդ դարում։
2001 թվականի տվյալներով Յասնոպոլշչինա գյուղում բնակվում էր 390 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիլդու (գյուղ, Հալյալա շրջան)

Անվան այլ կիրառումների համար տե՛ս՝ Կիլդու (այլ կիրառումներ)Կիլդու (էստ․՝ Kõldu), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեզան

Սեզան (ֆր.՝ Cézens), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 260 մարդ, բնակչության խտությունը` 8.17 մարդ/կմ²։ Բնակավայրը զբաղեցնում է 31.82 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 34 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 155 աշխատունակ (15-64 տարեկան)  բնակիչ, որոնցից ակտիվ էին 120-ը, իսկ ոչ ակտիվները` 35։ Ակտիվության ցուցանիշը կազմում է 77,4 %։ 120 աշխատունակ մարդկանցից աշխատել է 113 անձ (65 տղամարդ և 48 կին)։ Գործազուրկ են եղել 7 անձ (3 տղամարդ և 4 կին)։ 35 անաշխատունակներից 8-ը եղել են աշակերտներ կամ ուսանողներ, 20-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սալախանա

Անվան այլ կիրառումների համար տե՛ս՝ Սալախանա (այլ կիրառումներ)Սալախանա, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նախիջևանի օրիորդաց դպրոց

Նախիջևանի օրիորդաց դպրոց (պաշտոնապես կոչվել է Վարդանանց դպրոց), հայկական օրիորդական հոգևոր կրթական հաստատություն Ռուսական կայսրության կազմում գտնվող Երևանի նահանգի Նախիջևան քաղաքում։


== Պատմություն ==
Օրիորդաց դպրոցը բացվել է 1872 թվականին։ Գործել է Նախիջևան քաղաքում գտնված Սուրբ Գևորգ եկեղեցուն կից։ 1885-1886, 1896-1905 թվականներին տարբեր պատճառներով փակվել է։ Կրթօջախը գործել է մինչև 1914-1915 թվականները։
Սկզբում եղել է միադաս, այնուհետև դարձել երկդասյա դպրոց։ 1913 թվականից դարձել էր հինգամյա երկսեռ դպրոց։ Յուրաքանչյուր տարի այն հաճախել են 50-ից 190 աշակերտ։


== Տես նաև ==
Նախիջևան (քաղաք)
Նախիջևանի հոգևոր դպրոց
Նախիջևանի քաղաքային գավառական ուսումնարան
Նախիջևանի արական հոգևոր դպրոց


== Ծանոթագրություններ ==
Մոհամեդ Դիամե

Մոհամեդ Դիամե (ֆր.՝ Mohamed Diamé, հունիսի 14, 1987(1987-06-14), Կրեթեյ), սենեգալցի ֆուտբոլիստ, կիսապաշտպան։ Հանդես է գալիս անգլիական «Նյուքասլ Յունայթեդ»-ի կազմում։ 2011-2017 թվականների ընթացքում հանդես է եկել Սենեգալի ազգային հավաքականի կազմում։


== Ակումբային կարիերա ==


=== «Ուիգան Ատլետիկ» ===
2009 թվականի օգոստոսի 22-ին Մոհամեդը միացել է անգլիական «Ուիգան Ատլետիկ»-ին։ Նա թիմի հետ կնքել է 3 տարվա պայմանագիր։
Նա իր դեբյուտը նշել է թիմին միանալուց մի քանի օր անց՝ «Մանչեսթեր Յունայթեդ»-ի դեմ խաղում։ Հանդիպումն ավարտվել է 5-0 հաշվով՝ մանկունյացիների հաղթանակով։ Թիմի կազմում նա իր առաջին գոլը խփել է 2010 թվականի փետրվարի 6-ին՝ «Սանդերլենդ»-ի դեմ խաղում։ 2011-12 մրցաշրջանից հետո ֆուտբոլիստը հեռացել է «Ուիգան»-ից։


=== «Վեստ Հեմ Յունայթեդ» ===
2012 թվականի հունիսի 20-ին Դիամեն տեղափոխվել է «Վեստ Հեմ Յունայթեդ»։ Դիամեն իր դեբյուտը նշել է 2012 թվականի օգոստոսի 18-ին՝ «Աստոն Վիլլա»-ի դեմ խաղում։ Խաղն ավարտվել է 1-0 հաշվով՝ «Վեստ Հեմ»-ի հաղթանակով։
Նա իր առաջին գոլը թիմի կազմում խփել է 2012 թվականի հոկտեմբերի 6-ին՝ «Արսենալ»-ի դեմ խաղում (3-1)։ Իր երկրորդ գոլը նա խփել է դեկտեմբերի 1-ին՝ «Չելսի»-ի դեմ խաղում։


=== «Հալլ Սիթի» ===
2014 թվականի սեպտեմբերի 1-ին Մոհամեդը տեղափոխվել է «Հալլ Սիթի»։ Նա թիմի հետ կնքել է 3 տարվա պայմանագիր։ Երկու շաբաթ անց նա նշել է իր դեբյուտը՝ «Վեստ Հեմ»-ի դեմ խաղում, որն ավարտվել է 2-2 հաշվով։
2016 թվականի մայիսի 28-ին Դիամեն գոլի հեղինակ է դարձել Չեմպիոնշիպի շրջանակներում կայացած «Շեֆիլդ»-ի դեմ խաղում։ Այդ գոլով նա օգնեց թիմին Պրեմիեր Լիգայում հանդես գալու իրավունք վաստակել։


=== «Նյուքասլ Յունայթեդ» ===
2016 թվականի օգոստոսի 3-ին Մոհամեդ Դիամեն տեղափոխվել է «Նյուքասլ Յունայթեդ»։ Թիմի կազմում նա իր առաջին գոլը խփել է 2016 թվականի հոկտեմբերի 25-ին՝ «Պրեստոն»-ի դեմ խաղում։


== Միջազգային կարիերա ==
Սենեգալի ազգային հավաքական Մոհամեդն առաջին անգամ հրավիրվել է 2011 թվականի մարտի 22-ին։ Նա հավաքականի կազմում իր դեբյուտը նշել է մեկ ամիս անց։
2017 թվականին Մոհամեդ Դիամեն հայտարարել է միջազգային կարիերան ավարտելու մասին։


== Ձեռքբերումներ ==
Չեմպիոնշիպի չեմպիոն - 2016-17


== Ծանոթագրություններ ==


== Արտաքին հղումներ ==
Դիամեն transfermarkt-ում
Դիամեն soccerbase.com-ում
Դիամեն WhoScored.com կայքում
Դիամեն Հալ Սիթիի պաշտոնական կայքում
Դիամեն Նյուքասլ Յունայթեդի պաշտոնական կայքում(չաշխատող հղում)
Դիամեն Պրեմիեր Լիգայի պաշտոնական կայքում
Դիամեն ՈՒԵՖԱ-ի պաշտոնական կայքում
Դիամեն ՖԻՖԱ-ի պաշտոնական կայքում Archived 2016-09-25 at the Wayback Machine.
Շրեկ։ Հելոուին

«Շրեկ։ Հելոուին» (անգլ.՝ Scared Shrekless), կարճամետրաժ անիմացիոն մուլտֆիլմ, որը ստեղծվել է 2010 թվականին Հելոուին տոնի կապակցությամբ։ Մուլտֆիլմը պաշտոնապես հաստատվել է 2010 թվականի հոկտեմբերի 28-ին և ցուցադրվել «NBC» հեռուստաալիքով։ Մուլտֆիլմը առաջին անգամ Ռուսաստանում ցուցարվել է 2011 թվականի հունվարի 15-ին ՍՏՍ հեռուստաալիքով։


== Սյուժե ==
Շրեկի ընկերները, Հելոուինի կապակցությամբ որոշեցին վախեցնել Շրեկին, սակայն դա նրանց մոտ չստացվեց։ Նրանք որոշեցին զուր չանցկացնել Հելոուինի տոնը և որոշեցին յուրաքանչյուրը պատմել իրենց հետ պատահած սարսափելի պատմությունները։ Նրանք հավաքվեցին մի մութ դղյակում և սկսեցին պատմել իրենց պատմությունները։ Առաջինը իր պաշտությունը ներկայացրեց Թխվածքաբլիթը։ Նա ասաց, որ այն խոհարարը որ պատրաստել է իրեն, իր հետ պատրաստել է նաև մի աղջիկ թխվածքաբլիթի, որին պատրաստելիս նա ավելացրել է չափից շատ քանակությամբ շաքարավազ։ Քանի որ շաքարավազը քաղցրացրել է աղջկան, փոքրիկ տղա թխվածքաբլիթը անընդհատ սիրահետել է աղջկան և մի օր նրան հերթական սիրահետելու արդյունքում աղջիկը հայտնվեց սուպի մեջ և չքվեց։
Դրանից հետո աղջիկ թխվածքաբլիթների թիվը դարձավ 10, հետո 100, իսկ նրանց թիվը գնալով ավելացավ։ Նրանք վերածվեցին զոմբիների և հետևելով փոքրիկ թխվածքաբլիթին կերան նրան։ Այս պատմությունը ոչ մի վախ չարաջացրեց ոչ ոքի մոտ և Շրեկը հարցրեց նրան, որ եթե նրան կերել են աղջիկ թխվածքաբլիթները, ինչու է նա մինչև հիմա ողջ։ Թխվածքաբլիթը պատասխան չունենալով հեռացավ դղյակից։
Հաջորդ պատմությունը պատմելու համար վիճում էին ավանակը և կատուն։ Ի վերջո Ավանակը հիշեց, որ կատուները վախենում են ջրից և Պինոկիոյի օգնությամբ ջուր ցանեց նրա վրա։ Ջրից սարսափած կատուն շտած հեռացավ դղյակից։
Հաջորդ պատմությունը պատմեց Պինոկիոն։ Նա ասաց որ վաղ տարիքում նրա ուղեղի մեջ հայտաբերվել է մի որդ, որը առաջնորդել է նրան յուրաքանչյուր գործողություն կատարելիս։ Նա ի վերջո սպանեց որդին և այդ օրից ի վեր սարսափներ է տեսնում։ Այդ պահին Շրեկը գետնի վրայից վերցրեց անցնող որդին և Պինոկիոն վախից բղավելով հեռացավ։
Դղյակում մենակ էին մնացել ավանակը և Շրեկը։ Շրեկը ավանակին ասած որ այն դղյակում, որտեղ նստած էին Շրեկը և ընկերները շրջում է մահացած Լորդ Ֆարքուադի հոգին։ Ավանաը Շրեկին ասաց, որ չի հավատում դրան և հենց այդ պահին դուրս եկավ մի հոգի և լսվեցին տարբեր ձայներ, որոնք բացականչում էին Ավանակի անունը։ Ավանակը ևս խուճապահար փախչեց դղյակից և դղյակում մնաց միայն Շրեկը։ Քիչ հետո նրան միացավ նաև Ֆիոնան և նրանց երեխաները։ Ըստ երևույթի, Ֆիոնան ձայներ էր հանում, իսկ Շրեկը երեխաները ուրվականի դեր էին կատարում։ Ի վերջո, Շրեկը և իր ընտանիքը դուրս եկան դղյակից և գնացին դեպի ճահճի տուն։


== Սարսափելի պատմություններ ==
«Քաղցրաբլիթե մարդուկի հարսնացուն» («The Bride of Gingy») – Թխվածքաբլիթե մարդուկի պատմությունը (Ֆրանկենշտեինի հարսնացուն ֆիլմի մոտիվներով)
«Կոշիկների մոթել» («Boots Motel») – Ավանակի և կատվի պատմությունը («Պսիխո» ֆիլմի մոտիվներով)
«Շրեկցորիստ» («The Shreksorcist») – Շրեկի պատմությունը Լորդ Ֆարքուադի մասին («Սատանա քշողը» ֆիլմի մոտիվներով)


== Ծանոթագրություններ ==
Կասերես (այլ կիրառումներ)

Կասերես, կարող է վերաբերել՝

Կասերես - քաղաք և մունիցիպալիտետ Իսպանիայում
Կասերես - մունիցիպալիտետ Կատալոնիայում
Ռակլիցա

Ռակլիցա (բուլղար․՝ Раклица), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 13 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 94 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Ռշնիկ

Ռշնիկ, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։ Գտնվում էր Մուշ քաղաքից 32 կմ հարավ՝ Սասնո ջուր գետի ձախ վտակներից մեկի ափին։


== Բնակչություն ==
1890 թ.-ին ուներ 15 տուն բնակիչ։


== Պատմամշակութային կառույցներ ==
Ռշնիկն ուներ Ս. Սահակ անունով եկեղեցի։ 1612 թ.-ին Ներսես Պարոնը ձեռագիր ավետարան է նվիրել եկեղեցուն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (180501-180600)

Աստերոիդների ցանկ (180401-180500)  • Աստերոիդների ցանկ  • Աստերոիդների ցանկ (180601-180700)
 Աստերոիդների ցանկ (180401-180500)  • Աստերոիդների ցանկ  • Աստերոիդների ցանկ (180601-180700)
Նովոնիկոլսկոե (գյուղ, Կրասնոգվարդեյսկի շրջան)

Նովոնիկոլսկոե (ուկրաիներեն՝ Новомикільське, Ղրիմի թաթարերեն՝ Novonikolskoye), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։
2001 թվականի տվյալներով Նովոնիկոլսկոե գյուղում բնակվում էր 485 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաման քար

Շաման քար, արգելքի տակ գտնվող ժայռ Բայկալ լճի մերձակայքում՝ Անգարա գետի ակունքի մոտ։ Բայկալ ազգային պարկի բնական հուշարձան։
Գտնվում է Պորտ-Բայկալ-Լիստվյանկա լաստանավային գծից 800 մետր հեռավորության վրա (Ուստյանսկու և Ռոգատկայի հրվանդանների միջև), գետի մեջտեղում, երկու ափերից մոտ 500 մետր հեռավորության վրա։


== Շաման քարի պաշտամունք և լեգենդ ==
Հինավուրց ժամանակներից Շաման քարը օժտված էր անսովոր ուժով։ Բուրյաթները` Անգարայի շրջանի բնակիչների համոզմունքների համաձայն, Շաման-քարը Անգարա գետի սեփականատիրոջ` Ամա Սագան Նոյոնի բնակավայրն էր։ Այստեղ նրանք աղոթում էին և անցկացնում կարևոր շամանական ծեսեր։ Նրանք ինչպես նաև բերում էին հանցագործին և նրան թողնում էին քարի վրա, և եթե գիշերը Բայկալ լճի ջրերը նրան չէին լվանում, ապա հանցագործը արդարացվում էր։
Այս ժայռի լեգենդը ասում է, որ Բայկալը ցանկացել է իր դստերը` գեղեցիկ Անգարային, ամուսնացնել Իրկուտ անունով մի երիտասարդ մարտիկի հետ։ Բայց Անգարան սիրահարվեց մեկ այլ հերոսի՝ Ենիսեյի, և փախավ նրա մոտ։ Զայրացած հայրը հսկայական ժայռ նետեց իր դստեր հետևից և այսպես առաջացել է Շաման քարը։


== Անթրոպոգեն ազդեցություն ==
Իրկուտսկի հիդրոէլեկտրակայանի կառուցումից հետո Անգարա գետի աղբյուրի ջրի մակարդակը բարձրացել է, և այժմ, լավ եղանակին, դուք կարող եք տեսնել միայն Շաման քար ժայռի գագաթը, որը ջրից դուրս է գալիս 1-1,5 մ։
Հիդրոէներգետիկայի ինժեներներն առաջարկել են ոչնչացնել ժայռը ուղղորդված պայթյունով՝ Անգարայի աղբյուրի վրա փոս ստեղծելով, քանի որ Շաման քարը սահմանափակում է դրա հոսքի ծավալը և ջրամբարի բեռնաթափման հորիզոնը։ Այս սահմանափակումը ազդում է աղբյուրի հզորության և, հետևաբար, Իրկուտսկի հիդրոէլեկտրակայանի հոսքի արագության վրա, հատկապես Բայկալ լճի ցածր մակարդակներում։ 25 մետր խորությամբ թողանցքի ստեղծումը հնարավորություն կտար 4 տարվա ընթացքում մոտ 120 խորանարդ կմ ջուր ուղարկել Անգարա և առաջացնել լրացուցիչ 36 միլիարդ կՎտժ։ Միևնույն ժամանակ, ջրամբարի օգտակար ծավալը կավելանա, ինչը թույլ կտա երկար տարիներ կարգավորել ջրի հոսքը։ Այնուամենայնիվ, հետագա տարիներին նախատեսվում էր վերականգնել Բայկալ լճի նախնական մակարդակը՝ նվազեցնելով ջրի հոսքը հիդրոէլեկտրակայանների միջոցով։ Հաշվի առնելով Անգարսկի կասկադում նոր էլեկտրակայանների շահագործումը, դա կհանգեցնի էլեկտրաէներգիայի արտադրության կորուստների, որոնք գերազանցում են նախնական շահույթը։ Բացի այդ, ջրի մակարդակի իջեցումը զգալի վնաս կհասցնի շրջակա միջավայրին, գյուղատնտեսությանը և ձկնորսությանը։
Այս թերությունների, ինչպես նաև հասարակական բողոքների պատճառով այս նախագիծը մնացել է անիրականացված։ Սիբիրցի գիտնականներն ու գրողները 1958-ի հոկտեմբերին հրապարակեցին բողոքի բաց նամակ՝ «Ի պաշտպանություն Բայկալի» «Լիտերատուրնայա գազետա» թերթում։


== Արվեստի մեջ ==
«Շաման-քարի» պատմությունը հնչում է «Լճի ափին» ֆիլմում։ «Քարե Շաման» հիշատակվում է Կոնստանտին Կինչևի «Լաց» երգում («Ալիս» խումբ)։


== Ծանոթագրություններ ==


== Գրականություն ==
«Шаманский камень»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Байкалер.ру Archived 2012-10-19 at the Wayback Machine.: Шаман-камень Archived 2012-11-27 at the Wayback Machine.
Открытка «Шаманский камень» из серии «Сибирь», 1899—1904 г.
Կոտայքի մարզի ամրոցների և բերդերի ցանկ

Ստորև ներկայացվում է Կոտայքի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Տավուշի մարզի ամրոցների և բերդերի ցանկ
Սիսիան համայնքի ամրոցների ցանկ


== Ծանոթագրություններ ==
Esquire

Esquire (Էսքվայեր), ամենամսյա ամսագիր, ստեղծված 1933 թվականին ԱՄՆ-ում։ Հիմնական թեմաներն են մշակույթ և արվեստ, նորաձևություն և ոճ, բիզնես և քաղաքականություն, տեխնոլոգիաներ և ավտոմեքենաներ, ուտելիք և առողջություն, անձ և հարցազրույց։
1932 թվականի նոյեմբերին Չիկագոյի 2 բնակիչ՝ Դեվիդ Սմարթը և Առնոլդ Գինգրիչը սկսեցին թողարկել ամսագիր «հաջողակ պարոնների» համար։ 1937 թվականի հունվարին ամսագրի ամենամսյա հրատարակչությունը հասնում է 1.5 միլիոն օրինակի, իսկ 1963 թվականի հոկտեմբերին ամսագրի հրատարակչությունը հասնում է 2 միլիոնի։


== Ամսագրի աշխարհագրություն ==
Ամսագիրը հրատարակվում է հետևյալ երկրներում.

Մեծ Բրիտանիա (1991-ից)
Գերմանիա
Հոնկոնգ
Հունաստան
Ինդոնեզիա
Իսպանիա
Ղազախստան (2005-ից)
Չինաստան
Կոլումբիա (2012-ից)
Մալազիա
Նիդերլանդներ
Մեքսիկա
ՄԱԷ (2009-ից)
Լեհաստան (2015-ից)
Ռուսաստան (2005-ից)
Ռումինիա
Սալվադոր (2009-ից)
Սերբիա
Սինգապուր
ԱՄՆ
Թայվան
Թաիլանդ
Թուրքիա
Ուկրաինա (2012-ից)
Ֆիլիպիններ
Չեխիա
Հարավային Կորեա
Ճապոնիա (1987-ից, հրատարակում է MRA Group)


== Հետաքրքիր փաստեր ==
1958 թվականի նոյեմբերին Esquire-ը հրատարակում է Թրուման Կապոտեի «Նախաճաշ Տիֆանիի հետ» վեպը, որը մերժվել է Harper’s Bazaar-ի խմբագրության կողմից, որպես «անպատշաճ»։
1999 թվականի փետրվարին Esquire-ը հարցազրույց է վերցնում Ուսամա բեն Լադենից, «Ողջույն Ամերիկա. Ես Ուսամա բեն Լադենն եմ» վերնագրի ներքո։


== Արտաքին հղումներ ==
Esquire կայք
Ռուսական Esquire կայք
Իսպանական Esquire կայք
Չեխական Esquire Archived 2008-06-04 at the Wayback Machine.
Բրիտանական Esquire


== Ծանոթագրություններ ==
Գրան (Նորվեգիա)

Գրան (նորվ.՝ Gran), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Յարեն քաղաքն է։ Պաշտոնական լեզուն բուկմոլն է։ Զբաղեցնում է 758.24   կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Գրանի զինանշանը ==
Գրան կոմունայի զինանշանը հաստատվել է 1987 թվականի դեկտեմբերի 11-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված են դեղին գույնի գմբեթի պատվանդանի վրա երկու խաչեր։ Զինանշանը խորհրդանշում է Յարեն քաղաքում գտնվող երկվորյակ քույրեր կոչվող երկու եկեղեցիները։


== Բնակչություն ==
Համաձայն 2016 թվականի մարդահամարի տվյալների՝ Գրան կոմունայում բնակվում է 13,695 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ աճման միտումով։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine.(նորվ.)


== Ծանոթագրություններ ==
Շորի մեթոդ

Շորի մեթոդ, ֆիզիկական մեթոդ, որը կոչվել է 20-րդ դարում ամերիկացի արդյունաբերող Ա․ Շորի (անգլ.՝ A․ Shore) անունով։ Նյութերի կարծրությունը որոշելու եղանակ՝ որոշակի բարձրությունից փորձարկվող մարմնի մակերևույթին ընկնող թեթև հարվածիչի ետցատկի բարձրության չափումով։ Կարծրությունը գնահատվում է այդ բարձրությանը համեմատական պայմանական միավորներով։
Օրժիցի

Օրժիցի (ռուս.՝ Оржицы), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2798 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)